
ATTEIKŠANĀS NO PROJEKTA “PIRMSSKOLAS IZGLĪTĪBAS IESTĀDES BŪVNIECĪBA NAMEJA IELĀ 30, JELGAVĀ” ĪSTENOŠANAS 

[bookmark: _GoBack]Atklāti balsojot: PAR – 10 (M.Buškevics, M.Daģis, U.Dūmiņš, I.Konutis, G.Kurlovičs, A.Rublis, R.Šlegelmilhs, M.Štāls, V.Švāns, K.Vaivods,), PRET – 2 (A.Pagors, V.Kudrjavceva), ATTURAS – 3 (A.Rāviņš, M.Galkins, R.Vectirāne),
[bookmark: _Hlk150237628]Ar Jelgavas valstspilsētas pašvaldības (turpmāk – Pašvaldība) domes 2023. gada 23. novembra lēmumu Nr.12/5 “Pirmsskolas izglītības iestādes būvniecība Nameja ielā 30, Jelgavā” iesnieguma iesniegšana” tika sagatavots projekta “Pirmsskolas izglītības iestādes būvniecība Nameja ielā 30, Jelgavā” (turpmāk – Projekts) iesniegums un  2023. gada 15.decembrī iesniegts Centrālās finanšu un līgumu aģentūras izsludinātajā atklātu projektu iesniegumu atlasē Eiropas Savienības kohēzijas politikas programmas 2021.-2027. gadam 4.2.1. specifiskā atbalsta mērķa “Uzlabot vienlīdzīgu piekļuvi iekļaujošiem un kvalitatīviem pakalpojumiem izglītības, mācību un mūžizglītības jomā, attīstot pieejamu infrastruktūru, tostarp veicinot noturību izglītošanā un mācībās attālinātā un tiešsaistes režīmā” 4.2.1.7. pasākumam “Pirmsskolas izglītības iestāžu infrastruktūras attīstība”. 
2024. gada 14. decembrī Pašvaldība parakstīja Vienošanos par Eiropas Savienības fonda projekta īstenošanu Nr. 4.2.1.7/1/23/A/001 un uzsāka Projekta īstenošanu. Iepirkuma “Pirmsskolas izglītības iestādes būvniecība Nameja ielā 30, Jelgavā”, Identifikācijas Nr.  JVP 2025/104/AK, (turpmāk – Iepirkums) laikā tika saņemti 14 pretendentu piedāvājumi, kuru piedāvātās izmaksas ievērojami pārsniedza Projektā plānotās izmaksas (30-64%).   
Izvērtējot Iepirkumā piedāvāto jaunas pirmskolas izglītības iestādes būvdarbu izmaksu palielinājumu salīdzinājumā ar Projektā plānotajām izmaksām,  ar Projekta īstenošanu saistītās Pašvaldības prognozējamās ilgtermiņa finanšu saistības,  kā  arī  Pašvaldībā dzimušo skaita dzimstības rādītāju lejupsplīdes tendenci un pirmsskolas vecuma bērnu skaita ilgtermiņa prognozi tuvākajiem gadiem, kas norāda uz pakāpenisku bērnu skaita samazināšanos Pašvaldības teritorijā, secināms, ka jaunas pirmsskolas izglītības iestādes būvniecība Nameja ielā 30, Jelgavā un līdz ar to dalības turpināšana Projektā nav ekonomiski pamatota un neatbilst lietderīgas rīcības ar pašvaldības finanšu līdzekļiem principam. 
Ņemot vērā iepriekš minēto  un pamatojoties uz Pašvaldību likuma 10. panta pirmo daļu, kas cita starpā nosaka, ka dome ir tiesīga izlemt ikvienu pašvaldības kompetences jautājumu un saskaņā ar Publiskas personas finanšu līdzekļu un mantas izšķērdēšanas novēršanas likuma 3. panta pirmo daļu, 

JELGAVAS VALSTSPILSĒTAS PAŠVALDĪBAS DOME NOLEMJ:
1. Pārtraukt dalību projektā Nr. 4.2.1.7/1/23/A/001 “Pirmsskolas izglītības iestādes būvniecība Nameja ielā 30, Jelgavā”;
2. Izbeigt ar Centrālo finanšu un līgumu aģentūru 2024. gada 14. decembrī parakstīto Vienošanos par Eiropas Savienības fonda projekta īstenošanu Nr. 4.2.1.7/1/23/A/001; 
3. Atzīt par spēku zaudējušu Jelgavas valstspilsētas pašvaldības domes 2023. gada 23. novembra lēmumu Nr.12/5 “Pirmsskolas izglītības iestādes būvniecība Nameja ielā 30, Jelgavā” iesnieguma iesniegšana”. 


Domes priekšsēdētājs									M.Daģis
DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

